**PAF Superkarikas 2020, loosimise juhend**

PAF Superkarika võistlustele registreeriti 24 võistkonda.

See tähendab seda, et PAF Superkarikas toimub süsteemis, kus esmalt mängitakse 1/16 finaalid, seejärel 1/8 finaalid, veerandfinaalid, poolfinaalid, 3.-4.koha mäng ning 1.-2.koha mäng.

PAF Superkarika mängud algavad alates 10.septembrist 2020. Final 4 turniir korraldatakse 19.-20.detsember 2020.

Vastavalt 2019/2020 hooaja põhiturniiri paremusjärjestuste reitingule jagatakse 24 võistkonda kolme erinevasse loosipotti.

8 kõrgema reitinguga võistkonda asetatakse loosipotti A ning nemad loositakse automaatselt 1/8 finaalidesse.

Reitingu alusel 9.-16. võistkond asetatakse loosipotti B ning reitingu alusel 17.-24. võistkond asetatakse loosipotti C. Loosipottides B ja C asetsevad võistkonnad loositakse paaridesse ning nemad alustavad võistlemist 1/16 finaalist.

PAF Superkarika tabelisse on ära märgitud erinevate värvidega erinevad loosigrupid. Loosigrupp C on tähistatud oranži värviga. Loosigrupp B on tähistatud sinisega. Loosigrupp A on tähistatud rohelise värvusega.

Loosimist alustatakse loosipotist C. Esimesena loosipotist C välja võetud võistkond asetatakse karikatabelis kohta, mis on tähistatud numbriga 1. Teisena loosipotist C välja võetud võistkond asetatakse karikatabelis kohta, mis on tähistatud numbriga 2. jne. kuni kõik 8 võistkonda on loosipotist välja võetud.

Järgmiseks loositakse välja loosipott B. Esimesena loosipotist B välja võetud võistkond asetatakse karikatabelis kohta, mis on tähistatud numbriga 9. Teisena loosipotist B välja võetud võistkond asetatakse karikatabelis kohta, mis on tähistatud numbriga 10. jne. kuni kõik 8 võistkonda on loosipotist B välja võetud ning karikatabelis kohad 9. kuni 16. on täidetud.

Viimaseks loositakse välja loosipott A. 8 kõrgeima reitinguga võistkonda. Nemad loositakse otse 1/8 finaali ning need võistkonnad ootavad omale vastaseid 1/16 finaalidest. Esimesena loosipotist A välja võetud võistkond asetatakse karikatabelis kohta, mis on tähistatud numbriga 17. Teisena loosipotist A välja võetud võistkond asetatakse karikatabelis kohta, mis on tähistatud numbriga 18. jne. kuni kõik 8 võistkonda on loosipotist A välja võetud ning karikatabelis kohad 17.-24. on täidetud.

*PAF Superkarika võistlustel osalevad võistkonnad ja loosipotid A, B ja C:*

**LOOSIPOTT A – Reitingu järgi 1.-8. võistkond**

BC Kalev/Cramo

UTILITAS Rapla

Pärnu Sadam

Tartu Ülikool

Rakvere Tarvas

Tallinna Kalev/TLÜ

TALTECH

KA Tallinna Kalev/TSK

**LOOSIPOTT B – Reitingu järgi 9.-16. võistkond**

KK Viimsi/Noto

Kadrina Karud

Nord/Cramo

G4S Noorteliiga

Tamsalu Los Torors/TALTECH

Tartu Kalev/Estiko

Keila Korvpallikool

Rae Koss/Hansaviimistlus

**LOOSIPOTT C – Reitingu järgi 17.-24. võistkond**

Terminal Oil

BC Viljandi vald/Eesti Maavara

Rapla Korvpallikool

Reinar Halliku Korvpallikool/Iisaku

BC Torm

Ehton/Föönix

Kose 2020

Alexela/Mediq Eesti